Țara europeană care revine în zona de risc extrem, după ce a înregistrat peste 17.300 de noi cazuri de Covid-19.
Spania a revenit miercuri în zona de risc extrem de transmitere a COVID-19. Rata infectărilor a ajuns la 814 în categoria de vârstă 20-29 de ani. Cele mai afectate regiuni sunt Catalonia, Castilla y León, Navarra şi Aragón.
Varianta Delta a coronavirusului, o tulpină care se răspândește cu 60% mai rapid, crește numărul de cazuri noi din Spania, mai ales în rândul persoanelor tinere. Prin urmare, autoritățile au decis ca țara să revină la faza de risc extrem, transmite Financial Times. Rata infecției în Spania a crescut în ultima săptămână, depășind atât Portugalia, cât și Rusia.Incidenţa acumulată pe 14 zile în Spania a urcat cu 26,81 de puncte până la 252,16 la 100.000 de locuitori, în urma raportării, miercuri, a 17.384 de cazuri şi 17 decese asociate."Este adevărat că există multe infecții, dar nici aici, nici în Marea Britanie nu produce o creștere relevantă a spitalizărilor", a declarat profesorul Fernando Rodríguez Artalejo, epidemiolog la Universitatea Autonomă din Madrid.Potrivit cercetărilor FT, bazate pe datele publicate de autoritățile spaniole, varianta Delta reprezintă acum aproximativ 30% din toate cazurile și va deveni dominantă în jurul datei de 17 iulie.